Diari Oficial de la Generalitat Valenciana


Sumari del DOGV 2486, del 07-04-1995 (1995/834396)

RESOLUCIÓ de 24 de març de 1995, de la directora general de l'Institut Valencià d'Administració Pública, per la qual es convoca un curs «Bàsic de llenguatge administratiu valencià», adreçat a personal d'administració local.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2486

Data del DOGV
:   07-04-1995

Secció del DOGV
:   ALTRES DISPOSICIONS

Número del document
:   1995/834396


Data del document
:   24-03-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 24 de març de 1995, de la directora general de l'Institut Valencià d'Administració Pública, per la qual es convoca un curs «Bàsic de llenguatge administratiu valencià», adreçat a personal d'administració local.   
Aprovat per Resolució de 16 de gener de 1995 (DOGV núm. 2439) el Pla de Formació per a 1995, adreçat al personal de l'administració local, es convoca el curs següent:  
(50755) Bàsic de llenguatge administratiu valencià  
1. Objectius  
Coneixement i ús del llenguatge administratiu valencià. Capacitació lingüística necessària per a la redacció d'escrits i documentació administrativa i domini dels llenguatges específics.  
2. Continguts  
- Enquadrament i característiques del llenguatge administratiu.  
- L'ús dels enllaços sintàctics, els signes de puntuació, l'ús de les majúscules i minúscules i els recursos de substitució. Criteris de correcció de textos.  
- Criteris generals de redacció administrativa i d'elaboració documental. Introducció a la tipologia documental.  
- Tipologia documental. Documents de l'administrat a l'administració. Documents de l'administració a l'administrat. Documents de règim intern.  
3. Adreçat a  
Personal fix, pertanyent als grups C i D de l'administració local.  
4. Durada  
21 hores.  
5. Requisits  
Estar en possessió del títol de coneixements del valencià. Nivell elemental.  
6. Llocs i dates  
Alacant: 8, 9, 10, 11, 15, 16 i 17 de maig.  
Castelló: 8, 9, 10, 11, 15, 16 i 17 de maig.  
València: 8, 9, 10, 11, 15, 16 i 17 de maig.  
Horari de 17 a 20 hores.  
7. Participants  
30 en cada edició.  
8. Preus  
D'acord amb l'Ordre de 8 de gener de 1993, del conseller d'Administració Pública, per la qual s'estableixen els preus públics a percebre per l'Institut Valencià d'Administració Pública (DOGV núm. 1956, de 3 de febrer de 1993), els preus són:  
Grup C: 13.650 PTA  
Grup D: 10.500 PTA  
9. Sol·licituds  
Les sol·licituds hauran d'adreçar-se a l'IVAP, carrer Museu num. 3, 46740 València, fax (96) 386 63 38, fins 10 dies abans d'iniciar-se el curs. Aquestes hauran d'anar autoritzades per l'alcaldia, regidoria delegada o cap del servei corresponent.  
En cas que d'una mateixa corporació hi hagen diverses peticions, haurà de trametre's una relació prioritzada de les citades sol·licituds, d'acord amb els models que s'hi adjunten.  
València, 24 de març de 1995.- La directora de l'IVAP: Juana Serna Masiá.